מרקולשט (מולדובה)

ממוזער
מרקולשט (ברומנית: Mărculești, ביידיש: מאַרקולעשט, ברוסית: Маркуле́шты, משם גם הכתיב "מארקולשטי") הוא יישוב קטן בעל מעמד של עיר במחוז (ראיון) פלורשט בחבל בסרביה, ברפובליקת מולדובה. מספר תושביו - 2,100 תושבים (2014). במקור בהקמתו בשנת 1837 היה יישוב יהודי שהתקיים עד להשמדת תושביו בעת שואת יהודי רומניה ב-8 ביולי 1941. בהמשך שימש המקום לגטו ליהודים מגורשים עד לשליחתם לגיא ההריגה במחנות וגטאות טרנסניסטריה.
הוקם מחדש עם תושבים חדשים אחרי מלחמת העולם השנייה על חורבות היישוב הקודם על ידי השלטונות הסובייטיים והחל משנת 1991 הוא חלק מרפובליקת מולדובה העצמאית. על שטח 5 דונם משתרע בו בית עלמין יהודי עם כ־1,500 מצבות.

==עמדה גאוגרפית==
העיר מרקולשט שוכנת בגדה השמאלית של נהר ראוט, בדרך פלורשט-בלץ, במרחק 7 קילומטר דרומית-מזרחית מן העיר פלורשט ו-137 ק"מ צפונית-מערבית מבירת רפובליקת מולדובה, קישינב.

==היסטוריה==
===יישוב יהודי בימי רוסיה הצארית===
היישוב מרקולשט הוקם ב-25 במאי 1837 בימי שלטון רוסיה הצארית על אדמות שהשתייכו לבעל האחוזות סמיון סטארוב, שנשא בתואר "איספרבניק של סורוקה". הוא נועד להיות לנחלה חקלאית למתיישבים יהודים שבאו מפלך פודוליה והוחכר להם בהתחלה ל-12 שנה. המתיישבים היהודים היו אמורים לעסוק בחקלאות והיו לצורך זה פטורים ל-25 שנה מגיוס לצבא הרוסי ולמשך 10 שנים פטורים ממסים.
בהתחלה שם ההתנחלות היה קוט או סטארובקה לפי שם בעל האחוזה. בשנת 1861 הוא נרשם בתעודות תחת השם סטארובקה וכלל 70 משקים משפחתיים, 713 תושבים ושני בתי כנסת. בשנת 1902 הוקם בו בית ספר יסודי יהודי.
ב-20 בדצמבר 1917 החטיבה האוקראינית 158 בנסיגה מלבוב (למברג) ביצעה פוגרום ביהודי מרקולשט.

===המשך קיומו תחת שלטון ממלכת רומניה===
בשנת 1918 היישוב יחד עם כל חבל בסרביה עבר לשליטת ממלכת רומניה.
ב-1919 חיו במקולשט כ-500 משפחות, מתוכן כ-20% עסקו בחקלאות. פעלו ביישוב 5 "חדרים" ושני בתי ספר.
בסביבות שנת 1923 הוא מנה כבר 285 בתים ו-5433 תושבים. פעלו בו בנק עממי, קואופרטיב למלאכה, טחנת קמח על בסיס אדים, 7 בתי חרושת לשמן, בתי מלאכה תעשייתיים, בית ספר יסודי מעורב, ותיכון מעורב. בשנת 1930 גרו במרקולשט 2337 יהודים (87.4% מסך תושבי המקום) (לפי מקורות אחרים 2319 יהודים - 87.7%)

===השואה: טבח יהודי מרקולשט בימי המשטר אנטונסקו והקמת הגטו===
בשנת 1940 סופחה בסרביה ויחד איתה גם מרקולשט לברית המועצות במסגרת הרפובליקה הסובייטית הסוציאליסטית המולדובנית. עם כניסת רומניה למלחמה נגד ברית המועצות כבעלת בריתה של היטלר על מנת לשחרר את בסרביה, פלש הצבא הרומני לבסרביה ביוני-יולי 1941 וכבש בחזרה את כל שטחה.
ב-8 ביולי 1941 לפי החלטות המשטר הצבאי-הפשיסטי של יון אנטונסקו אספו אנשי השלטונות הרומנים את כל התושבים, אלף יהודים, גברים, נשים וטף, אל שולי העיירה, ויחידה צבאית ירתה בהם למוות. את גופות הקרבנות קברו בתוך חפירות שנחפרו נגד הטנקים. לאחר מכן אורגן במקום גטו למגורשים יהודים שבו כונסו 11,000 בני אדם.
מפקד המחנה מרקולשט וסילה אגאפיה נשפט ביוני 1946 על ידי בית דין העם בבוקרשט.

===מרקולשט החדשה תחת השלטון הסובייטי ובמולדובה העצמאית===
ממוזער
בשלהי מלחמת העולם השנייה בשנת 1944 נכבש האזור שוב על ידי ברית המועצות ושויך שוב לרפובליקה הסובייטית הסוציאליסטית המולדבית, חלק מברית המועצות. הייושב הוקם מחדש ואוכלס על ידי הקבוצות האתניות שהיו הרוב בבסרביה - רומנים ורוסים. בשנת 1952 הוא קיבל מעמד עיירה.
בעשבות התפרקות ברית המועצות, הפך המקום בשנת 1991 לחלק מרפובליקת מולדובה העצמאית. בשנת 1994 הוא קיבל מעמד עיר.

==כלכלה==
===משאבי טבע===
מרקולשט הוא יישוב קטן מאוד בעל משאבים טבעיים, כולל שטח קטן של אדמות חקלאיות. ישנם בו 1702.5 דונם אדמות חקלאיות, מתוכן 1484.7 דונם קרקעות ראויות לעיבוד ו- 21.78 דונם אדמות מרעה.

===כלכלה ===
בתחום העיר פועלים חברת "מרולקשט-קומבי", המייצרת דשנים, בסיס הנפט "טירקס-פטרול", החברה "Iched - Group" העוסקת בלקיטת פירות וירקות ובעיבודם, חברת "תומאס" לסחר בחומרי בניין.
כמו כן פועלים ביישוב 6 מפעלים פרטיים.
===תחבורה===
על יד העיר עוברת מסילת ברזל, פסי הרכבת פלורשט-בלץ. בקרבת העיר שוכן שדה התעופה הבינלאומי מרקולשט.

==דמוגרפיה==
בעבר היישוב היה מושבה יהודית, ובה 1,336 תושבים בשנת 1897 ו 5,433 תושבים ב-1923.

{| class="wikitable"
|+
! מספר סידורי !! שנה !! מספר התושבים!! % יהודים מכלל התושבים !!
|-
| 1 || 1897|| 1,336|| 99.8
|-
| 2 || 1898 || 1,534 || 99.8
|-
| 3 || 1930 || 2,319 || 87.7
|}

ההרכב האתני לפי נתוני המפקד בשנת 2004:

{| class="wikitable sortable" style="margin-left:auto;margin-right:auto" style="text-align:right;"
|- align="center" bgcolor="#eaecf0" valign=top
| || מספר התושבים || שיעור באוכלוסייה ( %)
|- bgcolor="#eaecf0" valign=top
| align="center"|קבוצה אתנית|| 2081 || 100.00
|-
|align="left"|רומנים מולדובנים - מולדובנים מוצהרים|| 1767 || 84.91
|-
|align="left"|אוקראינים || 206 || 9.89
|-
|align="left"|רוסים || 92 || 4.42
|-
|align="left"|פולנים || 3 || 0.14
|-
|align="left"|רומנים מוצהרים|| 3 || 0.14
|-
|align="left"|גגאוזים || 2 || 0.09
|-
|align="left"|בולגרים || 1 || 0.04
|-
|align="left"|יהודים || 0 || 0.00
|-
|align="left"|צוענים || 0 || 0.00
|-
|align="left"|אחרים || 7 || 0.33
|}

בשנת 2010 אוכלוסיית היישוב הייתה 2,100 תושבים, מתוכם 75% רומנים מולדובנים.

ההרכב האתני בשנת 2014:

{| class="wikitable sortable" style="margin-left:auto;margin-right:auto" style="text-align:right;"
|- align="center" bgcolor="#eaecf0" valign=top
| || מספר התושבים|| שיעור באוכלוסייה (ב %)
|- bgcolor="#eaecf0" valign=top
| align="center"|קבוצה אתנית|| 1396 || 100.00
|-
|align="left"|רומנים מולדובנים מצהרים כמולדובנים|| 1134 || 81.23
|-
|align="left"|אוקראינים|| 124 || 8.88
|-
|align="left"|רוסים|| 37 || 2.65
|-
|align="left"|רומנים מוצהרים|| 11 || 0.78
|-
|align="left"|בולגרים|| 0 || 0.00
|-
|align="left"|גגאוזים|| 0 || 0.00
|-
|align="left"|לא הצהירו|| 87 || 6.23
|}

==חינוך==
במרקולשט פועל בית ספר תיכון על שם וסילה אלכסנדרי עם 1,000 תלמידים, בית ספר מקצועי מקיף, עם 300 תלמידים וגן ילדים.
==בריאות==
ביישוב קיים מרכז בריאות ובו רופא משפחה.
==תרבות==
פועלים בעיר בית תרבות, ספרייה ולהקת פולקלור בשם "Floare de nu mă uita" ("פלוארה דה נו מה אויטה" ,השם הרומני לפרח "זכריני")

==מרקולשט במדיה האמנותית==
*2015 - הסרט התיעודי Absent ("נעדר" - הפקה שווייצרית-אמריקאית-רומנית) של מתיו מישורי על גלגולי היישוב מרקולשט - הוצג בבכורה בפסטיבל לקולנוע "אסטרה" ברומניה

הסרט הוקרן בבכורה עולמית בפסטיבל הסרט "אסטרה" בעיר סיביו וגרם לחיזוק המאמצים לשימור בית הקברות היהודי המוזנח.
*1983 - גרינער װינטער — מאַרקולעשט - מאת המשורר מאיר חרץ

==לקריאה נוספת==
* Ilie Oană - Tribunalul Poporului - instrument al justiției proletare Muzeul Național de Istorie a României XV, București 2003
* 

==קישורים חיצוניים==

*[http://www.jewishgen.org/yizkor/pinkas_romania/rom2_00365.html מרקולשט בפנקס קהילות רומניה]
*לייב קופרשטיין, מאיר קוטיק (עורכים) - מרקולשט - יד למושבה היהודית בבסרביה,
ארגון יוצאי מרקולשט בישראל, תל אביב 1977
[http://yizkor.nypl.org/index.php?id=1216 הספר יד למושבה היהודית מרקולשט] באתר יזכור
New York Public Library
*[https://web.archive.org/web/20161227143723/http://www.heritageabroad.gov/portals/0/documents/reports/moldova_report_final.pdf Markuleşti (Floreşti region). Jewish Cemetery. In: Jewish Heritage Sites and Monuments in Moldova ]
United States Commission for the Preservation of America’s Heritage Abroad 2010
*[http://primarii.casata.md/index.php?l=ro&action=viewprimarie&id=4503 עיריית מרקולשט באתר casata]

*[http://www.realitatea.md/floresti--un-monument-din-perioada-celui-de-al-doilea-razboi-mondial--dedicat-jertfelor-holocaustului--a-fost-restabilit---video-_28822.html שיקום האנדרטה לזכר יהודי מרקולשט קרבנות השואה - טקס בנוכחות ראש העיר מרקולשט] 
כתבה של TV Flor ב-26 באוקטובר 2015
*[https://web.archive.org/web/20160610160554/http://www.lightsonfilm.com/absent.html קטעים קצרים מן הסרט "Absent"]

==הערות שוליים==

קטגוריה:מולדובה: ערים
קטגוריה:מולדובה: עיירות יהודיות
קטגוריה:גטאות במולדובה